
1^9. Οργάνωση, διάβρωση και καθήκοντα οργάνων 
της Υπηρεσίας Εσωτερικών Υποθέσεων της Ελ¬ 
ληνικής Αστυνομίας. 

180. Τροποποίηση του Π.Δ. 245/1997 «Εκκαθάριση 
αρχείων των Υπηρεσιών της Ελληνικής Αστυνο¬ 
μίας. 

ΑΠΟΦΑΣΕΙΣ 

Κανονισμός εσωτερικής οργάνωσης και λειτουργίας 
του Συμβουλίου Νομισματικής Πολιτικής. 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στο Π.Δ. 140/1999 αρμοδιό¬ 
τητας Υπουργείου Δημόσιας Τάξης. 


ΠΡΟΕΔ ΡΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 179 
Οργάνωση, διάβρωση και καθήκοντα οργάνων της Υπη¬ 
ρεσίας Εσωτερικών Υποθέσεων της Ελληνικής Αστυ¬ 
νομίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 8 του Ν. 2713/1999 
«Υπηρεσία Εσωτερικών Υποθέσεων της Ελληνικής Αστυ¬ 
νομίας και άλλες διατάξεις» (Α'- 89). 

2. Τις διατάξεις του άρθρου 11 παρ. 1 εδάφια α και στ 
του Ν. 1481 /1984 «Οργανισμός Υπουργείου Δημόσιας Τά- 
ξης» (Α - 152), όπως το άρθρο 11 αντικαταστάθηκε με το 
άρθρο 1 παρ. 1 του Ν. 1590/1986 (Α'- 49). 

3. Τις διατάξεις του άρθρου 29Α του Ν.1558/1985 «Κυ¬ 
βέρνηση και Κυβερνητικά Όργανα» (Α'- 137), το οποίο 
προστέθηκε με το άρθρο 27 του Ν. 2081/1992 (Α'-154) και 
αντικαταστάθηκε με το άρθρο 1 του Ν.2469/1997 (Α'-36). 

4. Τις διατάξεις του άρθρου 22 παρ. 3 του Ν.2362/1995 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις» (Α'- 247). 


5. Τις διατάξεις της υπ’ αριθμ. 1107147/1239/006Α από 
4.10.1996 απόφασης του Πρωθυπουργού και του Υπουρ¬ 
γού Οικονομικών «Ανάθση αρμοδιοτήτων Υπουργού Οι¬ 
κονομικών στους Υφυπουργούς Οικονομικών» (Β'- 
922/7.10.1996). 

6. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του κρατικού 
προϋπολογισμού ύψους 200.000 δρχ. περίπου για το έτος 
1999 και 400.000 δρχ. περίπου για το έτος 2000 και καθέ¬ 
να από τα επόμενα έτη. Οι ανωτέρω δαπάνες για μεν το 
έτος 1999 θα καλυφθούν από τις αντίστοιχες πιστώσεις 
του ΚΑΕ 0721 του εκτελούμενου Π/Υ εξόδων Ε.Φ. 43 -110 
«ΕΛΛΗΝΙΚΗ ΑΣΤΥΝΟΜΙΑ», για δε το έτος 2000 και καθένα 
από τα επόμενα έτη από τις σχετικές πιστώσεις που θα εγ- 
γράφονται στους αντίστοιχους ΚΑΕ των κατ’ έτος Π/Υ 
εξόδων του ιδίου φορέα. 

7· Την υπ’ αριθμ. 269/1999 γνωμοδότηση του Συμβουλί¬ 
ου της Επικράτειας, ύστερα από πρόταση του Υφυπουρ¬ 
γού Οικονομικών και του Υπουργού Δημόσιας Τάξης, 
αποφασίζουμε: 

Άρθρο 1 

Εσωτερική διάρθρωση - Χαρακτήρας- 
Τοπική αρμοδιότητα 

1. Η Διεύθυνση Εσωτερικών Υποθέσεων διαρθρώνεται 
εσωτερικά στα εξής Τμήματα: 

α. Τμήμα Διαχείρισης Πληροφοριών και Στρατηγικής, 
β. Τμήμα Ειδικών Υποθέσεων, 
γ. Τμήμα Ερευνών και Δίωξης, 
δ. Τμήμα Διοικητικής Υποστήριξης. 

2. Η Υποδιεύθυνση Εσωτερικών Υποθέσεων Βόρειας Ελ¬ 
λάδας υπάγεται διοικητικά στη Διεύθυνση Εσωτερικών Υπο¬ 
θέσεων και διαρθρώνεται εσωτερικά στα εξής τμήματα: 

α. Τμήμα Ερευνών και Δίωξης, 
β. Τμήμα Διοικητικής Υποστήριξης. 

3. Η Διεύθυνση Εσωτερικών Υποθέσεων και η Υποδιεύ¬ 
θυνση Εσωτερικών Υποθέσεων Βόρειας Ελλάδας αποτε¬ 
λούν αυτοτελή ειδική αστυνομική υπηρεσία. 

4. Η τοπική αρμοδιότητα της Διεύθυνσης Εσωτερικών 
Υποθέσεων εκτείνεται σε όλη την επικράτεια. 

Άρθρο 2 

Αρμοδιότητες Τμήματος Διαχείρισης Πληροφοριών και 
Στρατηγικής. 

1. Το Τμήμα Διαχείρισης Πληροφοριών και Στρατηγικής 
είναι αρμόδιο για: 

α. Τη συγκέντρωση, επεξεργασία, σύνθεση, ανάλυση 
και αξιολόγηση του πληροφοριακού υλικού, που αφορά 
την εμπλοκή αστυνομικών στην τέλεση των αδικημάτων, 
τα οποία αναφέρονται στην παρ. 2 εδάφια α και β' του άρ¬ 
θρου 1 του Ν.2713/1999. 

β. Την εγκληματολογική, επιχειρησιακή και στρατηγική 
ανάλυση των υφισταμένων πληροφοριακών δεδομένων 
και στοιχείων. 

γ. Την εισήγηση λειτουργικού, τακτικού και στρατηγι¬ 
κού σχεδιασμού για την αντιμετώπιση της διαφθοράς και 
την πρόληψη και καταστολή της σχετικής εγκληματικότη¬ 
τας. 

δ. Τη διαβίβαση σταΤμήματα Ερευνών και Δίωξης ή στο 
Τμήμα Ειδικών Υποθέσεων πληροφοριών και στοιχείων, 
που χρήζουν περαιτέρω διερεύνησης και μπορούν να 
αξιοποιηθούν για την εξιχνίαση υποθέσεων αρμοδιότη¬ 
τας της Υπηρεσίας, σύμφωνα με τις οδηγίες του διευθυ¬ 
ντή. 

ε. Την τήρηση αρχείου προσωπικών δεδομένων της 
Υπηρεσίας, την μηχανοργάνωση αυτού και τη διασφάλι¬ 
ση του απορρήτου. 

στ. Την επανεξέταση παλαιών υποθέσεων για τον εντο¬ 
πισμό στοιχείων που μπορούν να αξιοποιηθούν προς πε¬ 
ραιτέρω έρευνα. 

ζ. Την παροχή της αναγκαίας τεχνικής υποστήριξης, με 
τη χρήση σύγχρονου τεχνικού εξοπλισμού, στην έρευνα 
υποθέσεων, όπου αυτό κρίνεται αναγκαίο. 

2. Στο Τμήμα Διαχείρισης Πληροφοριών και Στρατηγι¬ 
κής λειτουργεί επί 24ώρου βάσεως Κέντρο Επιχειρήσε¬ 
ων, το οποίο: 

(1) Δέχεται καταγγελίες και πληροφορίες, που σχετίζο¬ 
νται με την αποστολή της Υπηρεσίας. 

(2) Κατευθύνει, καθοδηγεί και συντονίζει τη δράση του 
προσωπικού και την κίνηση των οχημάτων της Υπηρεσίας, 
κυρίως κατά τη διενέργεια επιχειρήσεων, και εξασφαλίζει 
την ομαλή επικοινωνία αυτών με το Κέντρο Επιχειρήσεων, 
καθώς και τη διαβίβαση των αναγκαίων διαταγών και οδη¬ 
γιών. 

(3) Εκτελεί κάθε άλλη αποστολή που ανατίθεται από το 
διευθυντή της Υπηρεσίας. 

Άρθρο 3 

Αρμοδιότητες Τμήματος Ειδικών Υποθέσεων 

Το Τμήμα Ειδικών Υποθέσεων είναι αρμόδιο για : 
α. Τον έλεγχο και την προστασία του προσωπικού της 
Υπηρεσίας Εσωτερικών Υποθέσεων. 

β. Την έρευνα καταγγελιών, πληροφοριών και στοιχεί¬ 
ων, καθώς και τη διενέργεια προανακρίσεων και προκα¬ 
ταρκτικών εξετάσεων, που αφορούν προσωπικό της Υπη¬ 
ρεσίας Εσωτερικών Υποθέσεων ή αστυνομικούς, για τους 
οποίους, κατά την κρίση του διευθυντή της Διεύθυνσης, 
απαιτούνται ιδιαίτεροι χειρισμοί, εξαιτίας της θέσης ή της 
φύσης των καθηκόντων τους. 

Άρθρο 4 

Αρμοδιότητες Τμημάτων Ερευνών και Δίωξης 

1. Τα Τμήματα Ερευνών και Δίωξης, με την επιφύλαξη 
των διατάξεων του προηγούμενου άρθρου, είναι αρμόδια 
για : 

α. Την έρευνα καταγγελιών, πληροφοριών και στοιχεί¬ 
ων, που αφορούν την τέλεση από αστυνομικούς των 
εγκλημάτων, τα οποία αναφέρονται στην παράγραφο 2 
εδάφ. α* και β του άρθρου 1 του Ν. 2713/1999 και τη διε¬ 


νέργεια προανακρίσεων και προκαταρκτικών εξετάσεων 
για τη διακρίβωση της τέλεσης των ως άνω εγκλημάτων. 

β. Την παροχή συνδρομής στις λοιπές Αστυνομικές 
Υπηρεσίες που επιλαμβάνονται της διερεύνησης τέτοιων 
εγκλημάτων. 

γ. Την τήρηση μνημονίων και σχεδίων ενεργειών του 
Τμήματος. 

2. Ειδικά στο Τμήμα Ερευνών και Δίωξης της Υποδιεύ¬ 
θυνσης Εσωτερικών Υποθέσεων Βόρειας Ελλάδας λει¬ 
τουργεί Κέντρο Επιχειρήσεων, το οποίο ασκεί τις αρμο¬ 
διότητες της παραγράφου 2 του άρθρου 2 του παρόντος 
διατάγματος. Επίσης, στο ίδιο Τμήμα διατίθεται ο ανα¬ 
γκαίος τεχνικός εξοπλισμός για την υποστήριξη των δρα¬ 
στηριοτήτων του. 

Άρθρο 5 

Αρμοδιότητες Τμημάτων Διοικητικής Υποστήριξης 

1. Τα Τμήματα Διοικητικής Υποστήριξης έχουν τις αρ¬ 
μοδιότητες που προβλέπονται στις παραγράφους 2 
εδάφ. α, γ', δ', ε', στ. 3 και 4 του άρθρου 73 του Π.Δ. 
582/1984. Επίσης μεριμνούν για την έκδοση των ειδικών 
δελτίων ταυτότητας του αστυνομικού προσωπικού της 
Υπηρεσίας. 

2. Σε περίπτωση συστέγασης των Υπηρεσιών, οι αρμο¬ 
διότητες των εδαφίων δ'. ε και στ της παραγράφου 2 του 
άρθρου 73του Π.Δ. 582/1984 ασκούνται απάτην Υπηρε¬ 
σία με την οποία συστεγάζονται. 

Άρθρο 6 

Διευθυντής Διεύθυνσης Εσωτερικών Υποθέσεων 

Ο διευθυντής της Διεύθυνσης Εσωτερικών Υποθέσεων 
φέρει το βαθμό του Αστυνομικού Διευθυντή ή Αστυνομι¬ 
κού Υποδιευθυντή και έχει τα ακόλουθα καθήκοντα : 

α. Διευθύνει, εποπτεύει, ελέγχει και συντονίζει τις δρα¬ 
στηριότητες της Υπηρεσίας, προίσταται όλου του προ¬ 
σωπικού αυτής και παρέχει σ' αυτό τις αναγκαίες οδηγίες 
για την ακριβή εκτέλεση των καθηκόντων του, καθώς και 
για την εκπλήρωση της ειδικής αποστολής της Υπηρε¬ 
σίας. Αναθέτει κατά την κρίση του τη διαχείριση της έρευ¬ 
νας μιας υπόθεσης στο αρμόδιο Τμήμα της Διεύθυνσης ή 
Υποδιεύθυνσης. 

β. Καθορίζει τις προτεραιότητες και οργανώνει τον τρό¬ 
πο εκτέλεσης των εργασιών της Υπηρεσίας, κατανέμο- 
ντας το προσωπικό στα Τ μήματα ανάλογα με τις ανάγκες 
τους. 

γ. Συνεργάζεται με τον εισαγγελέα που εποπτεύει τη 
δράση της Υπηρεσίας, καθώς και με τους προ ϊσταμένους 
των λοιπών Υπηρεσιών του Υπουργείου Δημόσιας Τάξης, 
άλλων διωκτικών του εγκλήματος αρχών και τις εισαγγε- 
λικές και δικαστικές αρχές. 

δ. Εκδίδει, εφόσον συντρέχει περίπτωση, τις αναγκαίες 
πράξεις για την εφαρμογή των διατάξεων της παρ. 1 του 
άρθρου 5 του Ν. 2713/1999. 

ε. Καταρτίζει και υποβάλλει στον Υπουργό Δημόσιας 
Τάξης ετήσια έκθεση απολογισμού του έργου και των 
δραστηριοτήτων της Υπηρεσίας. 

στ. Προτείνει στο Υπουργείο Δημόσιας Τάξης τα ενδει- 
κνυόμενα μέτρα για την αντιμετώπιση των αιτίων τέλεσης 
από αστυνομικούς των εγκλημάτων που αναφέρονται 
στην παρ. 2 του άρθρου 1 του Ν. 2713/1999. 

ζ. Προτείνει στο Ανώτατο Συμβούλιο Κρίσεων Αξιωματι¬ 
κών της Ελληνικής Αστυνομίας το αστυνομικό προσωπι¬ 
κό, το οποίο έχει τα απαιτούμενα από το αοθρο 2 παρ. 2. 

3 και 4 του Ν. 2713/1999 προσόντα και κρίνεται κατάλλη¬ 
λο για τη στελέχωση της Υπηρεσίας, καθώς και την ανα¬ 
νέωση της θητείας του ή την απομάκρυνσή του, σύμφω¬ 
να με τις διατάξεις της παρ. 5 του άρθρου 4 του εν λόγω 
νόμου. 

η. Συντάσσει τις εκθέσεις αξιολόγησης του υποδιευθυ¬ 
ντή της Διεύθυνσης Εσωτερικών Υποθέσεων και του δι¬ 
ευθυντή της Υποδιεύθυνσης Εσωτερικών Υποθέσεων Βό¬ 
ρειας Ελλάδας και γνωματεύει σε εκείνες που συντάσ¬ 
σουν αυτοί. Την έκθεση αξιολόγησης του ιδίου συντάσσει 
ο προϊστάμενος Κλάδου Διοικητικής Υποστήριξης του 
Υπουργείου Δημόσιας Τάξης, και γνωματεύει σ' αυτή, κα¬ 
θώς και σε εκείνες που συντάσσει ο Διευθυντής της Υπη¬ 
ρεσίας, ο Αρχηγός της Ελληνικής Αστυνομίας. 

θ. Υπογράφει τα ειδικά δελτία ταυτότητας του αστυνο¬ 
μικού προσωπικού της Υπηρεσίας του. Το ειδικό δελτίο 
ταυτότητας του ιδίου υπογράφεται από τον προϊστάμενο 
Κλάδου Διοικητικής Υποστήριξης του Υπουργείου Δημό¬ 
σιας Τάξης. 

ι. Χορηγεί στον επιληφθέντα της προανάκρισης ειδικό 
σημείωμα για την προβλεπόμενη από το άρθρο 1 παρ. 3 
του Ν. 2713/1999 πρόσβαση στα αρχεία υπηρεσιών. 

ια. Αναφέρει εγγράφως στη Διεύθυνση Αστυνομικού 
Προσωπικού του Υπουργείου Δημόσιας Τάξης για το 
αποτέλεσμα των προανακρίσεων και των προκαταρκτι¬ 
κών εξετάσεων που ενεργεί η Υπηρεσία του για υποθέ¬ 
σεις αρμοδιότητάς της, υποβάλλοντας παράλληλα και 
φωτοαντίγραφα των σχετικών δικογραφιών, για την 
άσκηση του πειθαρχικού ελέγχου. 

Άρθρο 7 

Υποδιευθυντής Διεύθυνσης Εσωτερικών Υποθέσεων. 

1. Στη Διεύθυνση Εσωτερικών Υποθέσεων τοποθετείται 
υποδιευθυντής, ως βοηθός του διευθυντή αυτής, ο οποί¬ 
ος φέρει το βαθμό του Αστυνομικού Υποδιευθυντή ή 
Αστυνόμου Ά και είναι ανώτερος ή αρχαιότερος του δι¬ 
ευθυντή της Υποδιεύθυνσης Εσωτερικών Υποθέσεων Βό¬ 
ρειας Ελλάδας. 

2. Ο υποδιευθυντής ασκεί τα καθήκοντα που του ανα¬ 
θέτει ο διευθυντής και ενεργεί σύμφωνα με τις οδηγίες 
του για τον έλεγχο και την παροχή οδηγιών και κατευθύν¬ 
σεων στο προσωπικό της Υπηρεσίας. 

3. Επίσης ο υποδιευθυντής : 

α. Λαμβάνει γνώση της εισερχόμενης αλληλογραφίας 
και προσυπογράφει όλα τα έγγραφα τα οποία υπογράφει 
ο διευθυντής. 

β. Χειρίζεται υποθέσεις ιδιάζουσας φύσης ή ιδιαίτερου 
ενδιαφέροντος που του αναθέτει ο διευθυντής. 

γ. Συντάσσει τις εκθέσεις αξιολόγησης των προϊσταμέ¬ 
νων των Τμημάτων της Υπηρεσίας και γνωματεύει σ' εκεί¬ 
νες που συντάσσουν αυτοί. 

δ. Αναπληρώνει το διευθυντή σε περίπτωση απουσίας ή 
κωλύματος ή έλλειψης αυτού. 

Άρθρο 8 

Διευθυντής Υποδιεύθυνσης Εσωτερικών Υποθέσεων 
Βόρειας Ελλάδας 

1. Ο διευθυντής της Υποδιεύθυνσης Εσωτερικών Υπο¬ 
θέσεων Βόρειας Ελλάδας φέρει το βαθμό του Αστυνομι¬ 
κού Υποδιευθυντή ή Αστυνόμου Ά και έχει τα ακόλουθα 
καθήκοντα: 

α. Κατευθύνει το προσωπικό της Υποδιεύθυνσης και πα¬ 
ρέχει σ' αυτό τις αναγκαίες οδηγίες για την εκτέλεση των 


καθηκόντων του, καθορίζοντας προτεραιότητες και ορ¬ 
γανώνοντας τον τρόπο εκτέλεσης των εργασιών. 

β. Κατανέμει το προσωπικό στα Τμήματα ανάλογα με τις 
ανάγκες τους. 

γ. Συντάσσει τις εκθέσεις αξιολόγησης των προϊσταμέ¬ 
νων των Τμημάτων της Υπηρεσίας και γνωματεύει σ εκεί¬ 
νες που συντάσσουν αυτοί. 

δ. Προτείνει στο διευθυντή της Διεύθυνσης Εσωτερι¬ 
κών Υποθέσεων το αστυνομικό προσωπικό, το οποίο έχει 
τα απαιτούμενα από το άρθρο 2 παρ. 2, 3 και 4 του Ν. 
2713/1999 προσόντα και κρίνεται κατάλληλο για τη στε¬ 
λέχωση της Υπηρεσίας ή την ανανέωση της θητείας του, 
καθώς και την απομάκρυνσή του, σύμφωνα με τις διατά¬ 
ξεις της παρ. 5 του άρθρου 4 του νόμου αυτού. 

ε. Χορηγεί στον επιληφθέντα της προανάκρισης ειδικό 
σημείωμα για την προβλεπόμενη από το άρθρο 1 παρ. 3 
του Ν. 2713/1999 πρόσβαση στα αρχεία υπηρεσιών. 

στ. Συνεργάζεται με τον εισαγγελέα που εποπτεύει τη 
δράση της Υπηρεσίας, καθώς και τις λοιπές Υπηρεσίες του 
Υπουργείου Δημόσιας Τάξης, άλλες διωκτικές του εγκλή¬ 
ματος αρχές και τις εισαγγελικές και δικαστικές αρχές. 

ζ. Εκδίδει, εφόσον συντρέχει περίπτωση, τις αναγκαίες 
πράξεις για την εφαρμογή των διατάξεων της παρ. 1 του 
άρθρου 5 του Ν. 2713/1999. 

η. Υποβάλλει στο διευθυντή της Διεύθυνσης Εσωτερι¬ 
κών Υποθέσεων, κατά τους μήνες Ιούλιο και Ιανουάριο κά¬ 
θε έτους, έκθεση απολογισμού του έργου και των δρα¬ 
στηριοτήτων της Υποδιεύθυνσης. 

θ. Αναφέρει ιεραρχικά εγγράφως στη Διεύθυνση Αστυ¬ 
νομικού Προσωπικού του Υπουργείου Δημόσιας Τάξης 
για το αποτέλεσμα των προανακρίσεων και των προκα¬ 
ταρκτικών εξετάσεων που ενεργεί η Υπηρεσία του για 
υποθέσεις αρμοδιότητάς της, υποβάλλοντας παράλληλα 
και φωτοαντίγραφα των σχετικών δικογραφιών, για την 
άσκηση του πειθαρχικού ελέγχου. 

ι. Αναφέρει στο διευθυντή της Διεύθυνσης, κάθε πλη¬ 
ροφορία ή περιστατικό, που αφορά το αντικείμενο της 
Υπηρεσίας. 

2. Το διευθυντή της Υποδιεύθυνσης Εσωτερικών Υπο¬ 
θέσεων Βόρειας Ελλάδας, σε περίπτωση απουσίας, κω¬ 
λύματος ή έλλειψης αυτού, αναπληρώνει ο ανώτερος ή 
αρχαιότερος των προϊσταμένων των Τμημάτων της Υπο¬ 
διεύθυνσης. 

Άρθρο 9 

Καθήκοντα Προϊσταμένων Τμημάτων 

1. Οι προϊστάμενοι των Τμημάτων φέρουν το βαθμό του 
Αστυνόμου Ά ή Αστυνόμου Β' και διευθύνουν, εποπτεύ¬ 
ουν, ελέγχουν και συντονίζουν τις εργασίες του Τμήματός 
τους. Επίσης, υποβάλλουν στους διευθυντές των Υπηρε¬ 
σιών τους, κατά το πρώτο 10ήμερο των μηνών Ιουλίου και 
Ιανουάριου κάθε έτους, έκθεση απολογισμού του έργου 
και των δραστηριοτήτων των Τμημάτων τους. Επιπλέον, 
συντάσσουν τις εκθέσεις αξιολόγησης του προσωπικού 
του Τμήματός τους και έχουν δικαιοδοσία διοικητή Αστυ¬ 
νομικού Τμήματος. 

2. Οι προϊστάμενοι των Τμημάτων Διαχείρισης Πληρο¬ 
φοριών και Στρατηγικής, Ειδικών Υποθέσεων και Ερευ¬ 
νών και Δίωξης, ως προς τη διεύθυνση αυτών, έχουν τα 
εξής ειδικότερα καθήκοντα: 

α. Κατευθύνουν και ελέγχουν άμεσα την υπηρεσία του 
Τ μήματός τους, ευθυνόμενοι προσωπικά για την κανονική 
και αποτελεσματική διεξαγωγή της. 

β. Παρέχουν οδηγίες στο προσωπικό του Τμήματός 
τους για την εκτέλεση των καθημερινών εργασιών και κα¬ 
τανέμουν αυτές, ανάλογα με τις γνώσεις και τις ικανότη¬ 
τες του καθενός, αλλά και τις υπηρεσιακές ανάγκες. 
Προς τούτο δύνανται να συγκροτούν Ομάδες Δίωξης, 
στις οποίες αναθέτουν την έρευνα σε συγκεκριμένες πε- 
ριοχές ή για συγκεκριμένη κατηγορία εγκλημάτων. 

γ. Συλλέγουν και αξιολογούν πληροφορίες, σχετικά με 
τα αντικείμενα της αποστολής της Υπηρεσίας, σύμφωνα 
με τις ισχύουσες διατάξεις και τις διαταγές του διευθυντή 
της, οι οποίες σε κάθε περίπτωση συγκεντρώνονται στο 
Τμήμα Διαχείρισης Πληροφοριών και Στρατηγικής για πε¬ 
ραιτέρω αξιοποίηση. 

δ. Αναφέρουν στο διευθυντή ή υποδιευθυντή της Υπη¬ 
ρεσίας κάθε θέμα αρμοδιότητάς τους, για το οποίο κρί¬ 
νουν ότι πρέπει να λάβουν γνώση ή για το οποίο θεωρούν 
αναγκαία την παρέμβασή τους και λαμβάνουν οδηγίες για 
τον περαιτέρω χειρισμό. 

ε. Αναλαμβάνουν προσωπικά την προανάκριση και εξι- 
χνίαση εγκλημάτων κατόπιν εντολής του διευθυντή της 
Υπηρεσίας ή όταν κρίνουν τούτο αναγκαίο λόγω της σο- 
βαρότητάςτους. 

στ. Μεριμνούν συνεχώς για την επαγγελματική μόρφω¬ 
ση των υφισταμένων τους, με θεωρητικές διδασκαλίες και 
πρακτικές ασκήσεις, όσον αφορά τον τρόπο άσκησης των 
καθηκόντων τους. 

ζ. Οργανώνουν και εποπτεύουν την κίνηση των οχημά¬ 
των του Τμήματός τους, 

η. Εκτελούν κάθε άλλο καθήκον που τους ανατίθεται 
από τις ισχύουσες διατάξεις και τις διαταγές των προϊ¬ 
σταμένων τους. 

3. Επιπλέον, ο προϊστάμενος του Τμήματος Διαχείρισης 
Πληροφοριών και Στρατηγικής έχει τα εξής καθήκοντα: 

α. Μεριμνά για την καταχώρηση στο ηλεκτρονικό αρχείο 
του πληροφοριακού υλικού και των στοιχείων των υποθέ¬ 
σεων που διαχειρίζεται η Υπηρεσία, καθώς και για τη σύν¬ 
θεση, μελέτη και ανάλυση αυτών και τη γνωστοποίηση των 
συμπερασμάτων στο διευθυντή της Υπηρεσίας. 

β. Μεριμνά για τη χάραξη λειτουργικών, τακτικών και 
στρατηγικών σχεδιασμών για την αντιμετώπιση της δια¬ 
φθοράς και την πρόληψη και καταστολή της σχετικής 
εγκληματικότητας. 

γ. Φροντίζει για την παροχή τεχνικής υποστήριξης στα 
Τμήματα της Διεύθυνσης, σύμφωνα με τις εντολές του δι- 
ευθυντού. 

4. Ο προϊστάμενος του Τμήματος Διοικητικής Υποστή¬ 
ριξης, ως προς τη διεύθυνση του Τμήματός του, έχει τα 
εξής καθήκοντα: 

α. Τηρεί και εφαρμόζει το σχέδιο ασφάλειας του οική¬ 
ματος, μεριμνά για την φρούρηση, την ευταξία και την κα¬ 
θαριότητά του, φροντίζει για την κανονική λειτουργία του 
φωτισμού και των λοιπών εγκαταστάσεων αυτού και προ¬ 
τείνει στο διευθυντή της Υπηρεσίας μέτρα για τη συντή¬ 
ρησή του. 

β. Μεριμνά για την ασφαλή φύλαξη του υλικού της Υπη¬ 
ρεσίας, καθώς και των δημοσίων και ιδιωτικών ειδών του 
προσωπικού που απουσιάζει προσωρινά από την Υπηρε¬ 
σία. 

γ. Προτείνει στο διευθυντή της Υπηρεσίας τον εφοδιασμό 
της με τα αναγκαία μέσα και υλικά, παραλαμβάνει αυτά και 
μεριμνά για την καλή λειτουργία και συντήρησή τους. 


δ. Μεριμνά για τη διανομή των εφοδίων και υλικών στο 
προσωπικό. 

ε. Διαχειρίζεται την πάγια προκαταβολή, 
στ. Μεριμνά για τη διεκπεραίωση των θεμάτων προσω¬ 
πικού. 

ζ. Μεριμνά για τη διακίνηση της αλληλογραφίας της 
Υπηρεσίας και ειδικότερα: 

(1) Παραλαμβάνει και αποσφραγίζει την εισερχόμενη 
αλληλογραφία και αναγράφει επί των εγγράφων χρονο¬ 
λογία εισόδου. 

(2) Λαμβάνει γνώση του περιεχομένου των εγγράφων 
και μονογράφει αυτά. 

(3) Φροντίζει να τεθεί η εισερχόμενη αλληλογραφία 
υπόψη του διευθυντή, ώστε να δοθούν εγγράφως οι δέ¬ 
ουσες οδηγίες, για το χειρισμό των θεμάτων από το αρ¬ 
μόδιο Τμήμα. 

(4) Φροντίζει για την αρχειοθέτηση, τη χρέωση της αλ¬ 
ληλογραφίας και μετά το χειρισμό, για τη δακτυλογρά¬ 
φηση των κειμένων. 

(5) Μετά την υπογραφή των εγγράφων από τους αρμό¬ 
διους παραλαμβάνει την αλληλογραφία και μεριμνά για 
τη σφράγιση και τη διεκπεραίωσή της. 

(6) Παραδίδει στο διευθυντή της Υπηρεσίας την αλλη¬ 
λογραφία που φέρει την ένδειξη «προσωπική» χωρίς να 
αποσφραγίζει αυτή. 

Άρθρο 10 

Καθήκοντα Αξιωματικού Υπηρεσίας 
Κέντρου Επιχειρήσεων 

Καθήκοντα Αξιωματικού Υπηρεσίας στο Κέντρο Επιχει¬ 
ρήσεων εκτελεί αξιωματικός με βαθμό Υπαστυνόμου Α' ή 
Β' και έχει τα εξής καθήκοντα: 

α. Δέχεται τις τηλεφωνικές καταγγελίες για τα αδικήμα¬ 
τα που ανάγονται στην αποστολή της Υπηρεσίας, αναφέ¬ 
ρει γι'αυτές χωρίς χρονοτριβή στον προϊστάμενό του και 
ενεργεί σύμφωνα με τις οδηγίες του. 

β. Συντονίζει και κατευθύνει τις Ομάδες Δίωξης, μέσω 
του ραδιοτηλεφωνικού (Β/Τ) κέντρου, σύμφωνα με τις 
εντολές και οδηγίες των προϊσταμένων του. 

γ. Επιβλέπει προσωπικά ή δια του βοηθού του, ώστε να 
εκτελούνται κανονικά όλες οι μεταγωγές των κρατουμέ¬ 
νων που προγραμματίζονται από το αρμόδιο Τμήμα. 

δ. Εκτελεί και τα καθήκοντα που προβλέπονται από τις 
διατάξεις της παρ. 1, των εδαφ. α', ζ' έως θ' της παρ. 2 και 
των εδαφ. στ' έως ιγ' της παρ. 3 του άρθρου 60 του 
Π.Δ.141/1991. 

Άρθρο 11 

Καθήκοντα βοηθού Αξιωματικού Υπηρεσίας 
Κέντρου Επιχειρήσεων 

Βοηθός του Αξιωματικού Υπηρεσίας στο Κέντρο Επιχει¬ 
ρήσεων ορίζεται Ανθυπαστυνόμος ή Αρχιφύλακας που 
έχει δικαίωμα προανάκρισης και εκτελεί τα καθήκοντα 
που του αναθέτει ο Αξιωματικός Υπηρεσίας ή οι προϊστά¬ 
μενοί του. 

Άρθρο 12 

Καθήκοντα λοιπών οργάνων. 

Ο υπασπιστής και τα όργανα της εσωτερικής υπηρε 
σίας ενεργούν τα καθήκοντα που προβλέπονται από τις 
διατάξεις των άρθρων 21 και 64 έως 69 του Π Δ 141/1991 
(Α'- 58). 

Άρθρο 13 

Επιθεώρηση Υπηρεσιών. 

Οι Υπηρεσίες Εσωτερικών Υποθέσεων επιθεωρούνται 
τακτικώς και εκτάκτως, ως ακολούθως: 

α. Από τον Αρχηγό της Ελληνικής Αστυνομίας, όταν κρι- 
θεί απαραίτητο. 

β. Η Υποδιεύθυνση Εσωτερικών Υποθέσεων Βόρειας 
Ελλάδας από το διευθυντή της Διεύθυνσης Εσωτερικών 
Υποθέσεων ή τον υποδιευθυντή αυτής, κατόπιν εντολής 
του διευθυντή, τακτικά μία (1) φορά το τετράμηνο και 
έκτακτα όταν αυτό διαταχθεί ή κριθεί απαραίτητο. Η μία 
"^9 ανωτέρω τακτικές επιθεωρήσεις ενεργείται προ¬ 
σωπικά από τον διευθυντή της Διεύθυνσης. 

Άρθρο 14 

Τελικές διατάξεις - Ρύθμιση λεπτομερειών. 

1. Οι υπηρετούντες στις Υπηρεσίες Εσωτερικών Υποθέ¬ 
σεων ασχολούνται αποκλειστικά με τα καθήκοντά τους 
και δεν διατίθενται για την εκτέλεση οποιοσδήποτε άλλης 
εξωτερικής υπηρεσίας. 

2. Κατά τη διερεύνηση των υποθέσεων, η ιεραρχία των 
βαθμών, δεν αποτελεί κώλυμα μεταξύ ερευνώντος και 
ερευνομένου. 

3. Οι περιορισμοί που αναφέρονται στις διατάξεις των 
άρθρων 7,8 και 14 του Π. Δ. 69/1997, όπως τροποποιήθη¬ 
καν με τις διατάξεις των άρθρων 7, 8 και 10 του Π.Δ. 
85/1998 και αφορούν τις τοποθετήσεις των νεοεξερχομέ- 
νων Αστυφυλάκων και Υπαστυνόμων Β' και τις μεταθέσεις 
των νεοπροαγομένων Αρχιφυλάκων, δεν εφαρμόζονται 
για όσους επιλέγονται να υπηρετήσουν στην Υπηρεσία 
Εσωτερικών Υποθέσεων, σύμφωνα με τις διατάξεις του Ν 
2713/1999. 

Άρθρο 15 
Έναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 13Αυγούστου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΜΙΧΑΛΗΣ ΧΡΥΣΟΧΟΪΔΗΣ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑΥΠ’ΑΡΙΘ. 180 
Τροποποίηση του Π.Δ. 245/1997 «Εκκαθάριση αρχείων 
των Υπηρεσιών της Ελληνικής Αστυνομίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξειςτου άρθρου 8 παρ. 1 του Ν.Δ. 3983/1959 
(Α -197) «Περί μέτρων τινών προς βελτίωσιν της λειτουρ- 
γείας των Δημοσίων Υπηρεσιών». 

2. Τις διατάξεις του Π.Δ. 137/1986 (Α -51) «Συγκρότηση 
της Γενικής Γραμματείας Δημόσιας Τάξης». 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α'-137), το οποίο 


προστέθηκε με το άρθρο 27του Ν. 2081/1992 (Α’-154) και 
τροποποιήθηκε με το άρθρο 1 του Ν. 2469/1997 (Ά-38). 

4. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού. 

5. Την υπ’ αριθμ. 268/1999 γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Δημόσιας Τάξης, αποφασίζουμε: 

Άρθρο 1 

Στην παρ. 15 του άρθρου 3 του Π.Δ. 245/1997 (Α -180), 
προστίθεται εδάφιο ιε', ως ακολούθως: 

ιε. Κάρτες τηλερωνικών κλήσεων 10 χρόνια από τη σύ¬ 
νταξή τους και ημερήσια δελτία οχημάτων. 

Άρθρο 2 
Έναρξη ισχύος 

Η ισχύς του παρόντος διατάγματος αρχίζει από την δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 13Αυγούστου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΜΙΧΑΛΗΣ ΧΡΥΣΟΧΟΪΔΗΣ 
-♦- 

ΑΠΟΦΑΣΕΙ Σ 

(3) 

Πράξη Συμβουλίου Νομισματικής πολιτικής 
αριθμ. 17/28.7.99 
(Ν. 2548/97) 

Κανονισμός εσωτερικής οργάνωσης και λειτουργίας του 
Συμβουλίου Νομισματικής Πολιτικής. 

ΤΡΑΠΕΖΑ ΤΗΣ ΕΛΛΑΔΟΣ 
ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 
Αφού έλαβε υπόψη: 

(α) το Καταστατικό της Τράπεζας της Ελλάδος, όπως 
τροποποιήθηκε και συμπληρώθηκε με το Νόυο 
2609/1998, και ιδίως το άρθρο 35Α, 

(β) το Νόμο 2548/1997 «Ρυθμίσεις για την Τράπεζα της 
Ελλάδος», και ιδίως το άρθρο 6 παράγραφος 6, 

(γ) τον προσωρινό Κανονισμό Εσωτερικής Οργάνωσης 
και Λειτουργίας του Συμβουλίου Νομισματικής Πολίτι¬ 
κης, ο οποίος τέθηκε δοκιμαστικά σε ισχύ με απόφαση 
του Συμβουλίου κατά τη συνεδρίασή του την 31.7.1998, 
καθώς και την εμπειρία από την εφαρμογή του, θεσπίζει: 

ΤΟΝ ΠΑΡΟΝΤΑ ΚΑΝΟΝΙΣΜΟ 
ΕΣΩΤΕΡΙΚΗΣ ΟΡΓΑΝΩΣΗΣ ΚΑΙ ΛΕΙΤΟΥΡΓΙΑΣ: 

Άρθρο 1 

Σχέση του Κανονισμού προς το Καταστατικό 
της Τράπεζας 

Οι κανόνες που περιέχονται στον παρόντα Κανονισμό 
εξειδικεύουν και συμπληρώνουν κατά περίπτωση τις δια¬ 
τάξεις του Καταστατικού. 

Αρθρο 2 

Σύνθεση του Συμβουλίου 

2.1. Το Συμβούλιο είναι εξαμελές και αποτελείται από το 

Διοικητή της Τράπεζας της Ελλάδος, τους δύο Υποδιοι¬ 
κητές και άλλα τρία μέλη, κατά τα οριζόμενα στο Κατα¬ 
στατικό της Τράπεζας (άρθρο 35Α). 

2.2. Πρόεδρος του Συμβουλίου είναι ο Διοικητής της 
Τράπεζας της Ελλάδος, αναπληρούμενος κατά τα οριζό¬ 
μενα στο Καταστατικό της (άρθρο 32). Ο Πρόεδρος διευ¬ 
θύνει τις συνεδριάσεις του Συμβουλίου. 

Άρθρο 3 

Χρόνος, τόπος και θέματα συνεδριάσεων 

3.1. Το Συμβούλιο συγκαλείται σε συνεδρίαση από τον 
Πρόεδρο. 

3.2. Το Συμβούλιο, ύστερα από εισήγηση του Προέ¬ 
δρου, καθορίζει τις ημερομηνίες των συνεδριάσεών του. 
Το Συμβούλιο συνεδριάζει τουλάχιστον μία φορά το μή¬ 
να. 

3.3. Το Συμβούλιο συνεδριάζει και όταν κατά την κρίση 
του Προέδρου παρίσταται ανάγκη προς τούτο. 

3.4. Εφόσον το ζητήσουν τρία μέλη με κοινή αίτησή 
τους, στην οποία σημειώνεται και το προς συζήτηση θέ¬ 
μα, ο Πρόεδρος συγκαλεί εκτάκτως το Συμβούλιο εντός 
ευλόγου χρόνου. 

3.5. Ο Πρόεδρος καθορίζει τα θέματα της ημερήσιας 
διατάξεως. 

3.6. Η πρόσκληση σε συνεδρίαση περιέχει τον τόπο και 
το χρόνο της συνεδριάσεως καθώς και τα θέματα της ημε¬ 
ρήσιας διατάξεως. Ο Πρόεδρος θέτει εκτάκτως προς συ¬ 
ζήτηση θέματα εκτός ημερησίας διατάξεως εάν συμφω¬ 
νούν και άλλα δύο εκ των παρόντων μελών. 

3.7. Εκτάκτως, η πρόσκληση μπορεί να γίνει και τηλε- 
φωνικώς. Σε τέτοια περίπτωση, η πρόσκληση αποδει- 
κνύεται από σχετική σημείωση σε ειδικό βιβλίο της Γραμ- 
ματείας του Συμβουλίου, φέρουσα ημερομηνία και την 
υπογραφή του προσώπου που έκαμε την τηλεφωνική ει¬ 
δοποίηση. 

3.8. Το Συμβούλιο συνεδριάζει κατά κανόνα στο Κεντρι¬ 
κό Κατάστημα της Τράπεζας της Ελλάδος. Το Συμβούλιο 
μπορεί να συνεδριάζει και σε άλλο τόπο εφόσον δεν αντι- 
τίθενται δύο μέλη. Εκτάκτως, το Συμβούλιο μπορεί να συ¬ 
νεδριάζει μέσω τηλεσυσκέψεως εφόσον τούτο αναφέρε- 
ται ρητά στην πρόσκληση σε συνεδρίαση. 

Άρθρο 4 
Απαρτία 

Το Συμβούλιο βρίσκεται σε απαρτία εφόσον παρίστα- 
νται ή, σε περίπτωση τηλεσυσκέψεως, μετέχουν τέσσερα 
τουλάχιστον μέλη. 

Άρθρο 5 

Τρόπος λήψεως αποφάσεων 

5.1. Το Συμβούλιο αποφασίζει διά ψηφοφορίας. Η ψη¬ 
φοφορία είναι φανερή. 

5.2. Οι αποφάσεις λαμβάνονται κατά πλειοψηφία των 
παρόντων. 

5.3. Σε περίπτωση ισοψηφίας υπερισχύει η ψήφος του 
Προέδρου. 

5.4. Άρνηση ψήφου ή λευκή ψήφος θεωρούνται ως αρ¬ 
νητικές ψήφοι. 

5.5. Εκτάκτως, απόφαση μπορεί να ληφθεί και διά γρα¬ 
πτής διαδικασίας εφόσον δεν αντιτίθενται δύο μέλη του 
Συμβουλίου. Η αντίθεση διατυπώνεται γραπτώς αυθημε¬ 
ρόν. Η γραπτή διαδικασία απαιτεί (α) την παροχή προθε¬ 
σμίας διασκέψεως δύο τουλάχιστον εργάσιμων ημερών, 


(β) την υπογραφή της αποφάσεως από κάθε μέλος του 
Συμβουλίου που μετέχει στη γραπτή διαδικασία και (γ) 
την καταχώριση της αποφάσεως στα πρακτικά της αμέ¬ 
σως επόμενης συνεδριάσεως του Συμβουλίου. 

5.6. Σε περίπτωση λήξεως της θητείας, παραιτήσεως, 
αποχωρήσεως κατ’ άλλο τρόπο ή θανάτου μέλους ή με¬ 
λών του Συμβουλίου και μέχρι του ορισμού νέων μελών, 
το Συμβούλιο λειτουργεί με ελλιπή συγκρότηση. 

Άρθρο 6 

Οργάνωση και κατανομή αρμοδιοτήτων 

6.1. Στο πλαίσιο των αρμοδιοτήτων του, το Συμβούλιο 
λαμβάνει αποφάσεις και θέτει κατευθυντήριες γραμμές. 

6.2. Η Διοίκηση της Τράπεζας της Ελλάδος ασκεί την 
πολιτική στα θέματα αρμοδιότητας του Συμβουλίου σύμ¬ 
φωνα με τις αποφάσεις του και τις κατευθυντήριες γραμ¬ 
μές που έχουν τεθεί. 

6.3. Το Συμβούλιο μπορεί να αναθέτει σε ορισμένα μέλη 
του την εποπτεία τομέων της αρμοδιότητάς του. 

6.4. Το Συμβούλιο μπορεί να αναθέτει τη λήψη αποφά¬ 
σεων επί ορισμένων θεμάτων της αρμοδιότητάς του στις 
επιτροπές του άρθρου 8.1, διατηρουμένης πάντως της 
αρμοδιότητας του Συμβουλίου να αποφασίζει και επί των 
θεμάτων αυτών. 

Άρθρο 7 
Γ ραμματεία 

7.1. Γραμματέαςτου Συμβουλίου ορίζεται από τον Πρό¬ 
εδρο υπάλληλος της Τράπεζας της Ελλάδος. 

7.2. Με απόφαση των μελών του, το Συμβούλιο μπορεί 
να συνεδριάζει χωρίς την παρουσία Γραμματέα. Στην πε¬ 
ρίπτωση αυτή, χρέη Γ ραμματέα ασκεί ένα μέλος του ορι¬ 
ζόμενο από τον Πρόεδρο. 

7.3. Η γραμματειακή υποστήριξη των εργασιών του 
Συμβουλίου ανατίθεται, κατά τα λοιπά, σε υπηρεσιακή μο¬ 
νάδα αποτελούμενη από υπαλλήλους της Τράπεζας της 
Ελλάδος και συγκροτούμενη για το σκοπό αυτό. 

Άρθρο 8 

Επικουρία του Συμβουλίου 

8.1. Το Συμβούλιο επικουρείται στο έργο του από υπη¬ 
ρεσιακές μονάδες της Τράπεζας της Ελλάδος και από 
επιτροπές συγκροτούμενες από μέλη του και υπαλλή¬ 
λους της Τράπεζας της Ελλάδος. 

8.2. Το Συμβούλιο μπορεί κατά τις συνεδριάσεις του να 
καλεί μέλη των υπηρεσιακών μονάδων και επιτροπών της 
προηγούμενης παραγράφου καθώς και άλλα πρόσωπα, 
προς ενημέρωσή του επί ειδικών θεμάτων. Οι εκάστοτε 
καλούμενοι αποχωρούν από τη συνεδρίαση πριν από τη 
λήψη απόφασης. 

Άρθρο 9 
Πρακτικά 

9.1. Των συνεδριάσεων του Συμβουλίου Νομισματικής 
Πολιτικής τηρούνται πρακτικά. 

9.2. Στα πρακτικά καταγράφονται συνοπτικώς οι γνώ¬ 
μες που διατυπώνονται, τα συμπεράσματα των συζητή¬ 
σεων και οι αποφάσεις του Συμβουλίου. Επίσης, αναφέ- 
ρεται ο τρόπος με τον οποίο λαμβάνονται οι αποφάσεις 
(ομοφώνως, κατά πλειοψηφία, με υπερισχύουσα την ψή¬ 
φο του Προέδρου). 

9.3. Κάθε μέλος του Συμβουλίου δικαιούται να ζητήσει 
να καταχωρισθεί στα πρακτικά η γνώμη του επί συζητου- 
μένου θέματος. 

9.4. Τα πρακτικά υπογράφονταταπότον Πρόεδρο καιτο 
Γ ραμματέα. 

9.5. Τα πρακτικά των συνεδριάσεων του Συμβουλίου εί¬ 
ναι απόρρητα. Το Συμβούλιο μπορεί εκάστοτε να εξου¬ 
σιοδοτεί τον Πρόεδρο να ανακοινώνειτο αποτέλεσμα των 
διασκέψεων του Συμβουλίου. 

9.6. Τα εσωτερικά έγγραφα που συνδέονται με τη λει¬ 
τουργία και τις αρμοδιότητες του Συμβουλίου, καθώς και 
τα τηρούμενα σχετικά αρχεία, είναι εμπιστευτικά. Το Συμ¬ 
βούλιο μπορεί, με απόφασή του, να καθιστά δυνατή την 
πρόσβαση σε οποιοδήποτε από τα έγγραφα της παρα¬ 
γράφου αυτής. Από της υιοθετήσεως του ευρώ ως του 
εθνικού νομίσματος, τα αρχεία του Συμβουλίου θα απο¬ 
τελούν αναπόσπαστο μέρος των αρχείων της Ευρωπαϊ¬ 
κής Κεντρικής Τράπεζας και θα είναι προσιτά υπό τους 
όρους που διέπουν την πρόσβαση στα αρχεία της Ευρω¬ 
παϊκής Κεντρικής Τράπεζας. 

9.7. Οι αποφάσεις του Συμβουλίου που δημοσιεύονται 
στην Εφημερίδα της Κυβερνήσεως (Πράξεις του Συμ¬ 
βουλίου Νομισματικής Πολιτικής) υπογράφονται από τον 
Πρόεδρο και τα λοιπά μέλη που ήταν παρόντα κατά τη λή¬ 
ψη της αποφάσεως, αντίγραφα δε αυτών εκδίδονται από 
τη Διεύθυνση Νομισματικής Πολιτικής και Τραπεζικών 
Εργασιών της Τράπεζας της Ελλάδος. 


Άρθρο 10 

Τροποποίηση του Κανονισμού 

Ο παρών Κανονισμός τροποποιείται ή συμπληρώνεται 
με απόφαση του Συμβουλίου. 

Ο παρών Κανονισμός να δημοσιευθεί στην Εφημερίδα 
της Κυβερνήσεως (τεύχος Α’). 

Τα Μέλη Ο Πρόεδρος 

Π. Θωμόπουλος Ν. Γκαργκάνας Λουκάς Παπαδήμος 
Β. Δρουκόπουλος 
Α. Μαντζαβίνος Ν. Παλαιοκρασσάς 

-Φ- 

ΔΙΟΡΘ ΩΣΕΙΣ ΣΦΑΛ ΜΑΤΩΝ 

(4) 

Στο Π.Δ. 140/1999 «Τροποποίηση διατάξεων Π.Δ. 
69/1997/62/Α'» (ΦΕΚ 143/Α ) γίνονται οι εξής διορθώσεις 
σφαλμάτων. 

Στην παρ. 1 του προοιμίου στο πρώτο στίχο από το 
εσφαλμένο «υπ’ αριθμξ» στο ορθό «υπ’ αριθ.». 

Στον πρώτο στίχο της εισαγωγικής πρότασης της παρ. 
1 του άρθρου 1 προστίθεται μετά τη φράση «Οι περιπτώ¬ 
σεις γ και δ'» η φράση «του άρθρου 4». 

(Από το Υπουργείο Δημόσιας Τάξης) 

ΕΘΝΙΚΟ ΤΥΠΟΓΡΑΦΕΙΟ 

_ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙίρ: ννν/νν.βί.ςΓ 


β-Γηαϋ: ηναε @ 


--- 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227- Τ.Κ, 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 71110 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ ' Μέχρι 0 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

- Απο 8 σελίδες και ανω προσαυξηση 100 δρχ. ανά Βσέλιδο ή μέρος αυτού , 


Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ.. Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Γ1.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανώτατου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 >· 3.500 ·· 

15.000 » 750 » 

70.000 >· 3.500 » 

30.000 ·■ 1.500 >■ 

15.000 ·> 750 >· 

5.000 » 250 » 

10.000 » 500 » 

3.000 » 150 » 

10.000 ■> 500 >· 

250.000 » 12.500 »■ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 12.500 » 

* υι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 

Λ Μ ε τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και υποοεί 
^ να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραψείου 

Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία 

Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολοκληρο το ποσό υπέρ του ΤΑΠΕΤ. ^ 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγραφονται συνδρομητές για μικρότερο χρονικό διάστημα. 

* ^ εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους 

Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά 


Οι υπηρ εσίες εξυπηρέτησης των πολιτών λειτουργο ύν καθημερινά από 08.00' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 






